S-944/2020

Mál þetta sem dómtekið var í dag höfðaði Lögreglustjórinn á höfuðborgarsvæðinu með ákæru 7. apríl 2020 á hendur ákærða H-kk-þgf R-kk-þgf [...], [...], [...].

„ fyrir eftirtalin umferðar- og fíkniefnalagabrot með því að hafa:

1. Þriðjudaginn 27. ágúst 2019, ekið bifreiðinni TL 467 sviptur ökurétti og óhæfur til að stjórna henni örugglega vegna áhrifa ávana-, fíkniefna og lyfja (í blóði mældist 270 ng/ml af amfetamín, 51 ng/ml af nítrazepam og 0,9 ng/ml af tetrahýdrókannabínól) austur Lækjargötu í Hafnarfirði uns lögregla stöðvaði aksturinn skömmu síðar á Hringbraut við Grænukinn.

1 Mál nr. 007-2019-54343

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 14. september 2019, ekið sömu bifreið og greinir í 1. tl. sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 135 ng/ml af amfetamín, 120 ng/ml af MDMA og 1,7 ng/ml af tetrahýdrókannabínól) um Bústaðarveg og Flugvallarveg í Reykjavík uns lögregla stöðvaði aksturinn skömmu síðar á móts við Hertz.

Mál nr. 007-2019-58315

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Mánudaginn 18. nóvember 2019 ekið sömu bifreið og greinir í 1. tl. sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 1,0 ng/ml og tetrahýdrókannabínól) frá Engidal, suður Fjarðarhraun í Hafnarfirði uns lögregla stöðvaði aksturinn skömmu síðar.

M ál nr. 007-2019-72957

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Í sama skipti og greinir í 2. tl. haft í vörslum sínum 0,08 gaf ecstasy og 1,67 gaf tóbaksblönduðu kannabisefni sem lögregla fann við leit í bifreiðinni TL 467 og lagt var hald á.

Mál nr. 007-2019-58315

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, og 2. gr., sbr. 1. mg. r 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr.808/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019, þess er jafnframt krafist að 0,08 og 1,67 gaf maríhúana verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sín og var því farið með mál þetta samkvæmt 164. gr. laga nr. 88/2008 og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til ársins 2010. Ákærði gekkst undir sektargerð lögreglustjóra 27. apríl 2010 vegna fíkniefnalagabrots og aksturs undir áhrifum ávana- og fíkniefna þess efnis að ákærði samþykkti greiðslu sektar að fjárhæð 104.000 krónur og að sæta sviptingu ökuréttar í 4 mánuði. Með sektargerð lögreglustjóra 19. maí 2011 samþykkti ákærði greiðslu sektar að fjárhæð 200.000 krónur og að sæta sviptingu ökuréttar í 24 mánuði fyrir akstur undir áhrifum ávana- og fíkniefna. Ákærði var dæmdur í 30 daga fangelsi og sviptur ökurétti ævilangt með dómi 12. desember 2011 fyrir að aka bifreið sviptur ökurétti og undir áhrifum ávana- og fíkniefna 26. maí 2011. Ákærði samþykkti greiðslu 30.000 króna sektar fyrir fíkniefnalagabrot með sektargerð lögreglustjóra 4. september 2013. Með dómi 30. október 2013 var ákærði dæmdur í fangelsi í fjóra mánuði og ævilöng ökuréttarsvipting hans var áréttuð fyrir að hafa tvívegis ekið bifreið sviptur ökurétti og undir áhrifum ávana- og fíkniefna. Með sektargerð lögreglustjóra 11. júlí 2017 samþykkti ákærði greiðslu sektar að fjárhæð 60.000 krónur fyrir fíkniefnalagabrot. Ákærði var dæmdur í 30 daga fangelsi fyrir sviptingarakstur með dómi 8. september 2015. Með dómi 12. janúar 2017 var ákærði dæmdur í 90 daga fangelsi fyrir að hafa tvívegis ekið bifreið sviptur ökurétti. Að endingu var ákærði dæmdur í 5 mánaða fangelsi í Héraðsdómi Reykjaness með dómi uppkveðnum 22. janúar 2019. Með hliðsjón af sakarefni málsins og með vísan til 77. gr. almennra hegningarlaga þykir refsing hæfilega ákveðin fangelsi í 16 mánuði.

Með vísan til lagaákvæða í ákæru er ítrekuð ævilöng svipting ökuréttar ákærða.

Ákærði sæti upptöku á efnum sem fundust í fórum hans með vísan til 6. mgr. 5. gr. laga nr. 65/1974 eins og nánar greinir í dómsorði.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða þann sakarkostnað sem tilgreindur er á framlögðu heildaryfirliti lögreglustjóra um sakarkostnað, dagsettu 7. apríl 2020, samtals 505.315 krónur. Þá greiði ákærði einnig þóknun skipaðs verjanda síns, S-kk-ef K-kk-ef K-kk-ef lögmanns, sem þykir hæfilega ákveðin að virðisaukaskatti meðtöldum svo sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði H-kk-nf R-kk-nf son sæti fangelsi í 16 mánuði.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 1,75 gaf maríhúana.

Ákærði greiði 634.815 krónur í sakarkostnað, þ. m. t. þóknun skipaðs verjanda síns, S-kk-ef K-kk-ef K-kk-ef lögmanns, 129.500 krónur að virðisaukaskatti meðtöldum.

Ó-kk-nf E-kk-nf J-kk-nf

Rétt endurrit staðfestir

Héraðsdómur Reykjaness 16.6.2020.